อิตาลีห้ามแมคโดนัลด์เปิดร้านใกล้โบราณสถาน
อิตาลีขึ้นชื่อว่าเป็นประเทศที่ร่ำรวยในประวัติศาสตร์ สถาปัตยกรรม และงานศิลปะมากมาย เช่นเดียวกับเมืองโรม ที่บางส่วนอัดแน่นไปด้วยเรื่องราวสำคัญๆ ในอดีตของชาวโรมัน แบบที่คุณอาจเดินผ่านน้ำพุดึกดำบรรพ์อันทรงค่าระหว่างทางไปซื้อโค้กซีโร่ในร้านสะดวกซื้อใกล้โรงแรมที่พักก็เป็นได้และนั่นเป็นการผสมผสานโลกเก่าและใหม่อันถือเป็นเรื่องธรรมดาในเมืองอย่างกรุงโรม แต่ทางการก็ขีดเส้นการผสมโลกเก่าใหม่นี้เอาไว้เหมือนกัน โดยเมื่อเร็วๆ นี้ ร้าน McDonalds ต้องระงับการเปิดตัว เพราะทางการไม่ปลื้มที่เปิดตัวใกล้เคียงกับสถานที่ทางประวัติศาสตร์อย่างซากโรงอาบน้ำโรมัน Baths of Caracallaสำนักข่าว CNN รายงานว่า รัฐมนตรีด้านกระทรวงวัฒนธรรมของอิตาลี อัลแบร์โต้ โบนิโซลี ระบุผ่านทางเฟซบุ๊กว่า เขากำลังลงมือจัดการกับเรื่องนี้ เนื่องจากเจ้าหน้าที่ท้องถิ่นได้ร้องเรียนและแสดงความไม่เห็นด้วยที่ร้านเบอร์เกอร์จะมาเปิดติดกับซากโรงอาบน้ำโรมันที่มีประวัติศาสตร์เก่าแก่ย้อนไปถึงต้นยุคศตวรรษที่ 3ผมได้แสดงความเห็นคัดค้านถึงการที่ร้านอาหารฟาสต์ฟู้ดจะมาเปิดในแหล่งโบราณคดีอย่างโรงอาบน้ำโรมันโบราณเธอร์เมไปแล้ว และประสงค์ที่จะแจ้งให้ทุกคนทราบว่า ทางกระทรวงวัฒนธรรมได้เพิกถอนใบอนุญาตแล้วขณะที่นายกเทศมนตรีเมืองโรม เวอร์จิเนีย แรจจี ชื่นชมการตัดสินใจนี้ โดยระบุว่า เราสนับสนุนรัฐมนตรีกระทรวงวัฒนธรรม เพื่อหยุดการสร้างร้านฟาสต์ฟู้ดในเขตโบราณสถานของโรงอาบน้ำเธอร์เม และกล่าวอีกด้วยว่า ความมหัศจรรย์ของกรุงโรมต้องได้รับการอนุรักษ์ไว้ทางด้าน Reuters ระบุว่า พื้นที่ดังกล่าวที่ McDonalds วางแผนจะเปิดเป็นพื้นที่กว่า 8600 ตารางฟุต และต้องก่อสร้างโดยยึดตามกฎของเมืองที่เคร่งครัด เพื่อให้เข้ากับสิ่งปลูกสร้างเก่าแก่รอบเมืองด้วยการที่คนในชุมชนและทางการอิตาลีต่างไม่ดูดาย ช่วยกันเป็นหูเป็นตา รักษาทิวทัศน์แวดล้อมรอบตัวให้สวยงาม และร่วมกันอนุรักษ์สมบัติของชาติเบื้องต้นนั้นน่าชื่นชม นึกกลับกัน หากไก่ผู้พันจะมาเปิดร้านสีสดติดกับวัดพระแก้วบ้านเรา คุณจะรู้สึกเช่นไรและจากที่เราเช็กดูใน Google Maps ภายในเมืองโรมเองก็มี McDonalds อยู่แล้วกว่า 40 แห่ง โดยที่ใกล้ที่สุดอยู่ห่างจากโรงอาบน้ำโบราณราวๆ 1.3 ไมล์ ใครโหยอยากกินเบอร์เกอร์อเมริกันขึ้นมาตอนไปโรม ก็เดินกันหน่อยแล้วกันอ่านเรื่อง แมคโดนัลด์ในสหราชอาณาจักร เตรียมเลิกใช้หลอดพลาสติกตั้งแต่ปีหน้า หวังช่วยลดขยะในทะเล ได้ที่นี่ภาพ: Shutterstockพิสูจน์อักษร: ภาวิกา ขันติศรีสกุลอ้างอิง
เมื่อเร็วๆ นี้ ร้าน McDonalds ต้องระงับการเปิดตัว เพราะทางการกรุงโรมไม่ปลื้มที่เปิดตัวใกล้เคียงกับสถานที่ทางประวัติศาสตร์อย่างซากโรงอาบน้ำโรมัน Baths of Caracalla